Boboi The Origin

Boboi The Origin merupakan filem drama komedi aksi Malaysia 2013 arahan Afdlin Shauki terbitan bersama Vision Works ditayangkan pada 22 Jun 2013.
Sinopsis
Boboi The Origin masih lagi berkisar mengenai perhubungan dua beranak iaitu Boboiyot dan Boboiwei. Berbeza kali ini apabila Boboiwei telahpun menamatkan pengajiannya di universiti dan kini bekerja di salah sebuah syarikat produksi di Kuala Lumpur. Saadom pula masih mengusahakan restoran nasi kandarnya di Pulau Pinang.

Boboiyot yang bersendirian di Pulau Pinang mula merasakan hidupnya kosong kerana Boboiwei terlalu sibuk bekerja sehingga jarang pulang ke kampung dan menghubunginya. Boboiyot cuba menghubungi Mia untuk melepaskan rindu tetapi panggilannya tidak berjawab. Hanya suara Boboiwei dari peti pesanan suara dapat mengurangkan sedikit kerinduannya terhadap Boboiwei. Boboiyot turut mengumpul keratan-keratan akhbar mengenai kejayaan Boboiwei dan dinding-dinding di rumahnya penuh dengan gantungan keratan-keratan akbar yang telah dibingkaikannya.

Rakan-rakan Boboiyot yang singgah melawat di restoran turut bertanya mengenai perkembangan Boboiwei di Kuala Lumpur kepada Boboiyot. Kerinduaan Boboiyot semakin memuncak terhadap anak kesayangannya itu apabila melihat anak-anak rakannya masih lagi melepak dan meluangkan masa bersama mereka. Saadom mula merasa sedikit kesal kerana membiarkan Boboiwei bebas berseorangan di Kuala Lumpur tanpa jagaannya.

Suatu hari, Boboiyot mengambil keputusan datang ke Kuala Lumpur untuk membuat kejutan kepada Boboiwei dan semasa berjumpa dengan Boboiwei, Boboiyot mendapati anak kesayangannya itu sedang Adik teresak-esak. Saadom memeluk anaknya dan bertanya apa yang telah berlaku kepada Boboiwei dan Boboiwei memberitahu kepada bapanya yang dia telah adik dengan kekasihnya. Boboiyot cuba untuk mencampuri urusan percintaan anaknya itu tetapi dihalang Boboiwei. Boboiyot turut bertanya kepada Boboiwei siapakah kekasih hati anaknya itu tetapi Boboiwei tidak mahu memberitahu kerana dia masih belum bersedia untuk memperkenalkan kekasihnya kepada Boboiyot. Boboiwei memberitahu Saadom lelaki ini yang bakal dikahwininya nanti.

Sebagai seorang bapa yang sangat menyayangi dan melindungi anaknya, Saadom mula menyiasat siapakah lelaki yang kini berada di hati anaknya. Boboiyot mendapati terdapat 3 orang lelaki yang agak rapat dan kerap menghubungi anaknya. Salah seorang dari lelaki ini bekerja sebagai eksekutif yang berjaya, seorang lagi penerbit filem dan seorang lagi pelakon popular. Boboiyot cuba untuk berkenalan dan menjadi kawan kepada tiga orang lelaki yang disangka berkemungkinan mempunyai hubungan dengan Boboiwei. Saadom turut menyamar untuk menyiasat aktiviti social 3 orang lelaki ini. Setelah membuat kesimpulan dan hipotesisnya sendiri mengenai lelaki yang paling sesuai untuk anaknya, Boboiyot bersiap sedia untuk memberitahu Boboiwei.

Suatu hari semasa Saadom mahu memberitahu Boboiwei lelaki yang sesuai dengan anaknya itu, Boboiwei telah memberikannya kejutan dengan membawa kekasih hatinya berjumpa dengan Boboiyot. Boboiyot sangat terkejut kerana lelaki yang diperkenalkan kepadanya bukanlah salah seorang daripada tiga orang lelaki yang disiasatnya dan disangkakan kekasih Boboiwei sebelum ini. Lelaki itu bukan sahaja kelihatan terlalu jauh beza umurnya dengan Boboiwei malah merupakan seorang duda yang mempunayi seorang anak dan Boboiyot terasa sedikit kecewa dengan pilihan Boboiwei.

Saadom kembali menyamar dan menyiasat latar belakang kekasih hati Boboiwei. Satu hari semasa dia mengekori lelaki itu ke rumah, dia mendapati terdapat seorang gadis muda di rumah itu menyambut kepulangan kekasih Boboiwei dengan sangat mesra. Saadom membuat kesimpulannya sendiri bahawa kekasih Boboiwei tidak boleh dipercayai dan hanya memperalatkan perempuan muda untuk melempiaskan nafsunya. Saadom cuba memberitahu dan meyakinkan Boboiwei mengenai perilaku kekasih Boboiwei. Boboiwei mulanya tidak mahu mempercayai kata-kata bapanya tetap akur dan berpisah dengan kekasihnya walaupu dia sangat sedih dan tidak sanggup melepaskan kekasih hatinya itu.

Kekasih Boboiwei datang berjumpa dengan Saadom menjelaskan perkara sebenar kepadanya dan menerangkan perasaan sebenarnya kepada Boboiwei. Boboiyot tersedar akan kesilapannya dan mula mencari jalan untuk dan menyatukan kembali anaknya dengan lelaki itu.